
Őshonos magyar juhfajták ex situ in vitro génmegőrzése - mélyhűtve tárolt kosspermák minőség-ellenőrzése

A pályamunka célja, hogy az őshonos magyar juhfajták ex situ in vitro génmegőrzése során
az e célból kialakított génbankban mélyhűtve tárolt kosspermák minőségvizsgálatával
kapcsolatos eredményeket bemutassa.
A vizsgálat során három őshonos magyar juhfajtától (cigája, cikta, racka) vettünk mintát.
Összesen 24 kos (11 cigája, 7 cikta, 6 racka) spermiummintáját vontuk be a vizsgálatokba. A
mintákat módosított Kovács-Foote-féle festési eljárással, valamint CASA számítógépes
motilitás analízissel elemeztük.
A statisztikai analízist IBM® SPSS® statisztikai szofver 29-es verziójával végeztük el. A
fajták közötti kölcsönhatást és a szezonális összefüggéseket egy- és kéttényezős ANOVA
variancianalízissel elemeztük. A szignifikancia szintje p-érték&lt;0.05. Khi-négyzettel
jellemeztük a fajta és a szezon hatását a fagyaszthatóságra és a génbanka való betárolásra.
Az eredmények alapján mind a fajta, mint a szezon tekintetében a friss és fagyasztott
spermaminták különböző minőségi paramétereiben tapasztaltunk különbségeket. Például a
cigája nagyobb mennyiségű, de alacsonyabb koncentrációjú, a cikta és a racka kevesebb, de
koncentráltabb ondót produkál.
A szezonális különbségeket főleg a racka és a cigája fajta okozza. A szezonalitás vizsgálatok
torzíthatnak, mert nem minden kos esetében történt szezonban és szezonon kívül is
fagyasztás. Ugyanis a kosokat csak egy időben hozták be a mesterséges termékenyítő
állomásra és a meghatározott betárolt mennyiség után elszállították.
Az eredmények alapján további vizsgálatok szükségesek nagyobb egyedszámmal a minőségi
paraméterek részletes összehasonlításához. A kutatás korlátja volt, hogy a vizsgálat során
kevés mintaszám állt rendelkezésünkre és nem ismertük a kosok takarmányozási, tartási
körülményeit, amelyek nagyban befolyásolják a vizsgálat eredményeit.
Javaslom, hogy ha a génmegőrzési program a jövőben folytatódik, minden kostól szezonban
és szezonon kívül is történjen sperma fagyasztás szezonalitás hatásának vizsgálata a
fagyaszthatóságra.
Összefoglalva eredményeink segíthetnek a fajtaspecifikus krioprezervációs protokollok
kidolgozásában, az őshonos magyar juhfajták génmegőrzési programjának a minél
hatékonyabb kivitelezésében.



